พระมหากษัตริย์นักบิน ทรงพระปรีชาสามารถ ในเครื่องบินพาณิชย์ 
ด้วยพระปรีชาสามารถและทรงวิริยะอุตสาหะ พลอากาศเอกสมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงทำการบินกับเครื่องบินพาณิชย์ครบ 3,000 ชั่วโมง เมื่อวันอาทิตย์ที่ 24 พ.ค. 2552,ในโอกาสดังกล่าว พระองค์เสด็จฯ ยังท่าอากาศยานสุวรรณภูมิโดยเครื่องบินพระที่นั่ง เที่ยวบิน STF 904 และได้โปรดเกล้าฯ พระราชทานพระราชวโรกาส ให้คณะผู้บริหารของ บริษัท การบินไทย จำกัด (มหาชน) เข้าเฝ้าฯ ถวายประกาศนียบัตรผู้ตรวจสอบภาคอากาศและประกาศนียบัตรครูการบินพร้อม ดื่มถวายพระพรชัยมงคล เพื่อเป็นการเทิดพระเกียรติ และประกาศพระปรีชาสามารถ ในโอกาสที่ทรงทำการบินเครื่องบินพาณิชย์ ครบ 3,000 ชั่วโมง,พลอากาศเอกสมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระปรีชาในวิทยาการงานการบินเป็นอย่างยิ่ง ยังทรงปฏิบัติหน้าที่ครูการบินเครื่องบินขับไล่แบบเอฟ ห้า อี/เอฟ ของกองทัพอากาศ,และด้วยพระปรีชาของพระองค์ ทรงมีพระราชวินิจฉัยว่า วิทยาการด้านการบินของเครื่องบินพาณิชย์เป็นเรื่องน่าสนใจน่าเรียนรู้ ประกอบกับตามวาระของนักบินกองทัพอากาศ เมื่อนักบินขับไล่ มีความอาวุโสถึงระดับเป็นผู้บังคับบัญชา จะต้องปรับจากนักบินขับไล่มาเป็นนักบินส่วนกลาง,นอกจากนี้ เมื่อครั้งดำรงพระราชอิสริยยศ พลอากาศเอก สมเด็จพระบรมโอรสาธิราชฯ สยามมกุฎราชกุมาร ทรงมีพระราชกรณียกิจเพื่อปวงชนชาวไทยในพื้นที่ต่างๆ ทั่วพระราชอาณาจักรเป็นพระราชภาระ ในพระบาทสมเด็จพระปรมินทรมหาภูมิพลอดุลยเดช รัชกาลที่ 9 และสมเด็จพระนางเจ้าฯ พระ บรมราชินีนาถ ในรัชกาลที่ 9 ต่อเนื่องยาวนาน พระองค์จึงมีพระราชประสงค์จะรายงานการปรับปรุงฝูงบินพระที่นั่ง ซึ่งกองทัพอากาศถวายงานอยู่,อนึ่ง เครื่องบินพระที่นั่งลักษณะคล้ายกับเครื่องบินพาณิชย์ โบอิ้ง 737-400 ซึ่งการบินไทยมีอยู่ จึงทรงพระกรุณาโปรดเกล้าฯ ให้บริษัทฯ จัดหลักสูตรการบินถวาย,พระองค์ทรงเข้าศึกษาหลักสูตรการบินพลเรือน โดยทรงศึกษาหลักสูตรนักบินพาณิชย์ ด้วยพระวิริยะอุตสาหะ ทรงมุ่งมั่น ทรงผ่านการสอบภาควิชา ใบอนุญาตนักบินพาณิชย์ตรี ซึ่งบริษัท การบินไทยฯ กรมการขนส่งทางอากาศ และสถาบันการบินพลเรือน ถวายหลักสูตร,พลอากาศเอกสมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงฝึกบินในฐานะนักบินโบอิ้ง 737-400 กับ บริษัท การบินไทยฯ ตั้งแต่เดือน พ.ค. 2547 ทรงผ่านการตรวจสอบจากกรมขนส่งทางอากาศ และทรงได้รับใบอนุญาตนักบินพาณิชย์เอก หรือ Certified Aircraft Type B-734,ต่อจากนั้น ทรงเข้ารับการศึกษาหลักสูตรกัปตันของบริษัท การบินไทยฯ ตั้งแต่เดือน ก.ค.2548 จนสำเร็จตามมาตรฐานหลักสูตรการฝึกบินของการบินไทยและได้รับการทูลเกล้าฯ ถวายตำแหน่งนักบิน ที่ 1 เมื่อวันที่ 30 มิ.ย. 2549,ทั้งนี้ แม้พลอากาศเอกสมเด็จพระเจ้าอยู่หัวมหาวชิราลงกรณ บดินทรเทพยวรางกูร จะทรงมีพระราชกรณียกิจมากมายเพื่อพสกนิกร แต่พระองค์ยังทรงสละเวลาเสด็จฯ ทรงปฏิบัติพระราชภารกิจการบินในตำแหน่งนักบินที่ 1 ของบริษัท การบินไทยฯ อย่างสม่ำเสมอ,ด้วยทรงรักการบิน ประกอบกับทรงมีพระวิริยะอุตสาหะเป็นที่ตั้ง พลอากาศเอก สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงสามารถปฏิบัติการบินครบ 3,000 ชั่วโมง อยู่ในเกณฑ์จะทรงสามารถเป็นครูผู้ฝึกภาคอากาศของเครื่องบินโบอิ้ง 737-400 ได้ เมื่อวันที่ 1 พ.ค.2549 ดังนั้น กรมการขนส่งทางอากาศจึงได้ออกใบรับรองตำแหน่งครูฝึกภาคอากาศและตำแหน่งครูฝึกเครื่องช่วยฝึกบิน (Flight Simulator) สำหรับเครื่องบินแบบโบอิ้ง 737-400,ที่กล่าวมาทั้งหมด เป็นการแสดงให้เห็นถึงพระวิริยะอุตสาหะในการทรงสั่งสมประสบการณ์และความเชี่ยวชาญด้านการบินที่โดดเด่น และยังทรงเป็นต้นแบบของความใส่ใจฝึกฝนเรียนรู้ ให้แก่นักบินและบุคคลทั่วไปได้เพียรปฏิบัติตาม เพื่อความสำเร็จในการงานต่างๆ ได้เป็นอย่างดีด้วย,ขอพระองค์ทรงพระเจริญยิ่งยืนนาน.
ด้วยพระปรีชาสามารถและทรงวิริยะอุตสาหะ พลอากาศเอกสมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงทำการบินกับเครื่องบินพาณิชย์ครบ 3,000 ชั่วโมง 
รัชกาลที่ 10,ในหลวง ร.10,พระปรีชาด้านการบิน,เครื่องบินพาณิชย์